open-index/open-wikipedia-markdown huggingface dataset:
Ms. Pac-Man

**Ms. Pac-Man** on alun perin Namcon julkaisema toimintapeli, joka julkaistiin vuonna  kolikkopelinä. Peli on jatkoa vuonna 1980 ilmestyneelle *[[Pac-Man]]ille*. Siinä esiintyy Pac-Man-hahmon naispuolinen vastine.

Peli on julkaistu myöhemmin myös useille muile alustoille, kuten Atari 2600:lle, Atari 5200:lle, Atari 7800:lle, Atarin 8-bittisille, Commodore VIC-20:lle, Commodore 64:lle, ZX Spectrumille, IBM PC:lle, Apple II:lle, Texas Instruments TI-99/4A:lle, Sega Mega Drivelle, Sega Master Systemille, Nintendo Entertainment Systemille, Super Nintendo Entertainment Systemille, CD-ille, Game Boy Colorille, Xbox 360:lle, iOS:lle, Windows Mobilelle ja Androidille

Pelin pelaaminen on hyvin samanlaista kuin alkuperäisessä *Pac-Manissa*. Pelaaja ohjaa Ms. Pac-Mania, jolla täytyy liikkua sokkeloisissa kentissä syöden pisteitä. Tavoitteena on kerätä kaikki kentällä olevat pisteet. Pelaajan perässä kulkevat kuitenkin neljä haamua, Blinky, Pinky, Inky ja Sue (Clyde alkuperäisessä pelissä), joita pelaajan täytyy varoa. Jos pelaaja saa syötyä hedelmän, tämän on mahdollista syödä myös haamuja. Tällöin haamut pakenevat pelaajaa ja aina pelaajan syötyä sellaisen haamu palaa aloituspaikaansa ja alkaa liikkua uudelleen.

## Aiheesta muualla

*Peli Internet Movie Databasessa 
*
*
Mika Koivuvaara

**Mika Koivuvaara** (s. 18. tammikuuta 1966) on aktiiviuransa päättänyt suomalainen pikajuoksija. Hän edusti seuratasolla pääasiassa Kuivasjärven Auraa, mutta menestysvuosiensa 1988–1992 aikana hänen seuranaan oli Oulun Pyrintö. Koivuvaaran valmentajana toimi koko hänen uransa ajan Pekka Karvinen. Kalevan kisoista Koivuvaara saavutti kaksi pronssia 400 metrin juoksussa vuosina 1988 ja 1990. Lisäksi hän oli viestijuoksun SM-kisoissa mukana voittamassa 4 x 400 metrin viestijuoksusta kultaa vuonna 1991, hopeaa vuonna 1990 sekä pronssia vuonna 1992. Sisäratojen SM-kisoista Koivuvaara saavutti 200 metrin juoksusta pronssia vuonna 1988 sekä 400 metrin juoksusta hopeaa vuonna 1988 ja pronssia vuonna 1993. Virallisissa kilpailuissa hän ei ole esiintynyt vuoden 1993 jälkeen.

## Lähteet
Luettelo Suomen evankelis-luterilaisen kirkon entisistä seurakunnista

Tämä on **luettelo [[Suomen evankelis-luterilainen kirkko|Suomen evankelis-luterilaisen kirkon]] entisistä seurakunnista**. Se käsittää kirkon seurakunnat, jotka on lakkautettu historiallisella ajalla. Nykyiset seurakunnat ovat sivulla Luettelo Suomen evankelis-luterilaisen kirkon seurakunnista.

Tästä luettelosta voi puuttua joitakin nuorempia seurakuntia 1900-luvun loppupuolelta. Lisäksi voi puuttua sellaisia kappeliseurakuntia ja tehdasseurakuntia, joilla ei ollut omia kirkonkirjoja. Luettelossa ei ole huomioitu seurakuntien nimenmuutoksia esimerkiksi kuntaliitosten yhteydessä.

## Luovutettujen alueiden seurakunnat

## Lähteet
CandyTown

**CandyTown** on suomalaisen elokuvamyymäläketju Filmtownin omistuksessa oleva makeismyymäläketju. Se perustettiin maaliskuussa 2011, jolloin myymäläkonseptia haluttiin laajentaa Filmtownin ulkopuolelle perustamalla ensimmäiset myymälät Helsinkiin. Toukokuussa 2014 yritys avasi uudet myymälät Joensuun kävelykadulle sekä Turun Forumiin. Yrityksen toimitusjohtaja on Tero Nurminen.

CandyTownien valikoimaan kuuluvat irtomakeiset, jäätelöt sekä SnowSlush-jäähilejuomat.

## Myymälät

Vuonna 2023 ketjulla oli yhteensä 18 myymälää, ja ne sijaitsivat seuraavilla paikkakunnilla:
* Espoo – kauppakeskus Lippulaiva
* Helsinki (5) – Ala-Tikkurila, Asematunneli, Helsingin yliopiston metroasema, Itis, Pasilan asema 
* Jyväskylä (2) – Matkakeskus, Jyväskeskus 
* Kempele – kauppakeskus Zeppelin
* Kuopio – Kauppakatu
* Kouvola – Matkakeskus
* Lohja – Suurlohjankatu
* Kaarina – Piispanristi
* Oulu – Torikatu
* Seinäjoki – Valtionkatu 
* Raisio – kauppakeskus Mylly
* Rovaniemi – Sampokeskus
* Tampere – Hämeenkatu
* Turku – Eerikinkatu

Samana vuonna Spice Ice -baareja oli yhteensä 15:

* Helsinki (2) – Kampin keskus, kauppakeskus Tripla
* Hämeenlinna – kauppakeskus Goodman 
* Jyväskylä – kauppakeskus Seppä 
* Kokkola – kauppakeskus Chydenia
* Kuopio – Matkus
* Kouvola – Kauppakeskus Veturi
* Lahti – kauppakeskus Trio
* Lappeenranta – kauppakeskus IsoKristiina
* Mikkeli – Porrassalmenkatu 
* Pori – kauppakeskus Puuvilla
* Seinäjoki – Ideapark
* Tampere – kauppakeskus Ratina
* Turku – Kauppiaskatu
* Vaasa– Espen
* Vantaa – Myyrmanni

## Lähteet

## Aiheesta muualla
* Viralliset sivut
Kalevi Hirttiö

**Kalevi Hirttiö** (s. 1959) on  rovaniemeläinen eräkirjailija.  

Hirttiö on hallintotieteiden lisensiaatti, joka on toiminut muun muassa asemyyjänä ja opetustehtävissä Lapin yliopistossa.  Hänen esikoisteoksensa *Saunapyy* ilmestyi Myllylahden kustantamana vuonna 2012. Toista kirjaansa *Pitkä riiputus* varten Hirttiö sai Suomen Kulttuurirahaston Lapin rahaston apurahan vuonna 2013.

## Kaunokirjalliset teokset
* *Saunapyy*. Myllylahti, 2012
* *Pitkä riiputus*. Myllylahti, 2014

## Muita julkaisuja
* Kalevi Hirttiö, Jaakko Husa, Teuvo Pohjolainen 1994. Näkökulmia periaatteisiin. Nide 7/Lapin yliopiston hallintotieteellisiä julkaisuja: Tutkimusraportteja ja selvityksiä, ISSN 0788-7701. Rovaniemi: Lapin yliopisto. 177 s.

## Lähteet
* Myllylahden kirjailijaesittely (Viitattu 28.10.2014)
* Kirjasammon kirjailijaesittely (Viitattu 28.10.2014)

## Aiheesta muualla
* Saunapyy -teoksen arvostelu Lapin Kansassa  (Viitattu 28.10.2014)
Andy Andreoff

**Andy Andreoff** (s. 17. toukokuuta 1991) on kanadalainen jääkiekkoilija. Kaudella 2025–2026 hän edustaa KHL-liigan HK Sibir Novosibirskia.

## Ura
Andreoff pelasi viisi kautta vuosina 2007–2012 OHL-joukkue Oshawa Generalsissa. 281 pelaamassaan ottelussa hän teki 18 maalia ja 207 pistettä. Lisäksi hänelle kertyi 312 jäähyminuuttia.

13. lokakuuta 2011 Andreoff teki Los Angeles Kingsin kanssa kolmen vuoden tulokassopimuksen. Kings teki kaudeksi 2014–2015 yhden vuoden jatkosopimuksen Andreoffin kanssa.

## Tilastot
Crackdown

**Crackdown** on Realtime Worldsin kehittämä avoimen pelimaailman toimintaseikkailu/kolmannen persoonan ammuntapeli, joka julkaistiin vuoden 2007 alussa Xbox 360:lle. Pelistä julkaistiin vuonna 2010 jatko-osa, *[[Crackdown 2]]* ja kolmas osa on ilmestynyt vuonna 2019 Xbox Onelle. Pelissä pelataan The Agency-nimisen järjestön Agentilla, jonka tarkoitus on päihittää kolme rikollisjärjestöä, jotka hallitsee kolme eri aluetta fiktiivisessa Pacific Cityn kaupungissa.

## Pelaaminen
Peli sijoittuu fiktiiviseen Pacific Cityyn, jossa fiktiivinen poliisi-hallitus yhtiö nimeltään The Agency yrittää suojella kaupunkia kolmelta eri isolta rikosjärjestöltä. Pelaaja ohjaa Agenttia, jonka tehtävänä on päihittää kolme rikollisjohtajaa ja heidän rikollisjärjestönsä. Nämä kolme rikollisjohtajaa ovat:

1: Don Domingo ”El Brazo” Garcia (Keski-Amerikkalaisen Los Muertos katujengin että huumekartellin karismaattinen johtaja, joka hallitsee Pacific Cityn Itä-puolen kaupunkia nimeltään La Mugre)

2: Vladimir ’The Wolf’ Golyak (Itä-Eurooppalaisen miliisi-järjestön The Volkin autokraattinen johtaja, joka hallitsee Pacific Cityn kaakkois-aluetta The Deniä, Pacific Cityn teollisuus-aluetta)

3: Zuang Lung Wang (Itä-Aasialaisen korruptoituneen hallintoelimen Shai-Gen korporaation arvoituksellinen, että tuntematon toimitusjohtaja, joka hallitsee pelin viimeistä aluetta, The Corridorria, Pacific Cityn neon-valojen peittämä alue jossa on korkeita rakennuksia että pilvenpiirtäjiä)

Pelaaja voi tutkia vapaasti avointa pelimaailmaa ja saa vapaasti valita suoritettavat tehtävänsä. Peli sisältää myös kaksinpelitilan, jota voi pelata Xbox Liven kautta.

## Vastaanotto
Pelillä on GameRankingsissa keskiarvona 83.35% Metacriticissä 83/100. IGN antoi pelille arvosanaksi 8/10, Eurogamer 9/10, Game Informer 8.5/10 ja GameSpy 4/5.

## Lähteet

## Aiheesta muualla

* 
*Crackdown Wiki
Kuchingin kansainvälinen lentoasema

**Kuchingin kansainvälinen lentoasema** on Malesiassa Kuchingin kaupungin lähellä sijaitseva lentoasema, joka palvelee Sarawakin osavaltion lounaisosan liikennettä. Lentoasema sijaitsee seitsemän kilometriä Kuchingista etelään. 

Lentoaseman terminaalirakennus on mitoitettu viidelle miljoonalle vuosittaiselle matkustajalle ja Kuchingin lentoasema on Malesian neljänneksi vilkkain. Lentoasema on Malaysia Airlinesin toissijainen keskus. Vuonna 2010 lentoaseman kautta kulki 3&nbsp;684&nbsp;517 matkustajaa ja vuonna 2018 matkustajia oli 5&nbsp;564&nbsp;722.

## Lentoyhtiöt ja kohteet

## Rajatarkastukset

Sarawakin osavaltiossa on voimassa autonomia maahantulotarkastusten osalta. Kaikkien Sarawakin ulkopuolelta saapuvien tai lähtevien matkustajien, myös muualle Malesiaan suuntautuvilla lennoilla, on kuljettava maahantulotarkastuksen läpi.

## Lähteet

## Aiheesta muualla
Hugh Trenchard

**Hugh Montague Trenchard** (3. helmikuuta 1873 – 10. helmikuuta 1956) oli brittiläinen upseeri, jolla oli merkittävä rooli Britannian ilmavoimien perustamisessa.

Trenchard liittyi armeijaan vuonna 1893 ja osallistui sotatoimiin Etelä-Afrikassa ja Nigeriassa. Hän palasi Britanniaan vuonna 1912 ja opiskeli lentämään lentokoneella. Ensimmäisen maailmansodan puhjettua hänet sijoitettiin maavoimien lentojoukkojen johtoon, ensin Englantiin ja myöhemmin Ranskaan. Vuonna 1918 hän organisoi ilmavoimien raskaat pommituslentokoneet. Hänestä tuli Ilmavoimien komentaja ja paroni. Vuonna 1929 Trenchard jäi eläkkeelle ilmavoimista ja siirtyi poliisin palvelukseen, ja vuonna 1936 hän siirtyi yksityiselle sektorille. Samaan aikaan hänestä tuli varakreivi.
## Lordi Trenchardin doktriini
Trenchard kehitti 1930-luvun alussa näkemyksen, jonka mukaan ilmahyökkäys olisi paras keino puolustautua mantereelta tulevaa vihollista vastaan. Tähän tarvittaisiin raskaita pommikoneita, jotka tekisivät tuhoisia iskuja mannermaalle. Hän esitti, että tämä oli todellinen Britannian ilmavoimien olemassaolon perusta. Edelleen hän totesi, ettei lentokone ole ase toista lentokonetta vastaan ja että hävittäjävoimat tulisi pitää mahdollisimman pieninä. Teoria ei vastannut lainkaan Britannian ilmavoimien sen hetkistä tilannetta, jossa niillä ei ollut varsinaisia raskaita pommikoneita ennen vuotta 1941. Opilla oli kuitenkin poliittista vaikutusta.

## Katso myös
* Douhetismi
* Terroripommitus

## Lähteet

## Aiheesta muualla
Michael Cudlitz

**Michael Cudlitz** (s. 29. joulukuuta 1964) on yhdysvaltalainen näyttelijä. Hän on näytellyt muun muassa televisiosarjoissa *[[Southland (televisiosarja)|Southland]]*, *[[Taistelutoverit]]* ja *[[The Walking Dead]]*. Hän näytteli vartija Bobia sarjassa *[[Pako]]*. Cudlitz on myös näytellyt useissa elokuvissa ja ollut ääninäyttelijänä muutamassa videopelissä.

Cudlitz on naimisissa Rachel Cudlitzin kanssa ja heillä on kaksi lasta.
Siniristi (lehti)

**Siniristi** (vuoteen 1933 **Tapparamies**) oli Suomessa vuosina 1931–1939 ilmestynyt kansallissosialistien aikakauslehti, jota julkaisi Kustannus Oy Vasara. Sen materiaali koostui lähinnä natsi-Saksasta omaksutusta juutalaisvastaisesta propagandasta, jolla ei varsinaisesti ollut yhteyttä Suomeen. Lehden kirjoittajiin lukeutui muun muassa tunnettu suomenruotsalainen kansallissosialisti Thorvald Oljemark.

## Päätoimittajat
*Tauno E. Einiö 1931–1933
*Tahvo Liljeblad 1933
*Toivo Karanko 1934–1938
*Y. W. Jalander 1938–1939
*Björn Smeds 1939

## Lähteet
* Kansalliskirjaston kokoelmat

### Viitteet
Siniristi

**Siniristi** voi tarkoittaa jotakin seuraavista:

*siniristi, Suomen lipun ristikuvio
*Kansainvälinen Siniristi, kansainvälinen alkoholin ja päihteiden uhreja auttava järjestö
*Siniristi, Suomessa vuosina 1933–1939 ilmestynyt äärioikeistolainen lehti
*Siniristi, Suomessa jatkosodan aikana toiminut äärioikeistolainen järjestö
Erik Eriksen

**Erik Eriksen** (20. marraskuuta 1902 – 7. lokakuuta 1972) oli tanskalainen liberaalipoliitikko ja toimi Tanskan pääministerinä lokakuusta 1950 syyskuuhun 1953. Hän johti Tanskan oikeistoliberaalista Venstre-puoluetta 1950–1965. Varsinaiselta ammatiltaan hän oli maanviljelijä.

Eriksen toimi aktiivisesti Venstren nuorisojärjestössä ja valittiin kansankäräjille vuonna 1935. Hän toimi maatalousministerinä Vilhelm Buhlin hallituksessa 1945 ja Knud Kristensenin hallituksessa 1945–1947.

Eriksenin ”VK-hallitus” oli vähemmistöhallitus Venstren ja Konservatiivisen kansanpuolueen kesken. Se ehdotti muutoksia maan perustuslakiin, jotka hyväksyttiin kansanäänestyksellä 1953. Vuonna 1952 hallitus sai läpi lain lapsilisästä.

Eriksenin pääministerikaudella 1950–1953 Venstre lähentyi konservatiiveja niin, että puolueiden niin sanottua VK-yhteistyötä ilmeni sittemmin myös oppositiotilanteessa. 1960-luvulla tämä tiivis suhde kuitenkin vaikeutti Venstren yhteistyötä Radikale Venstre -puolueen kanssa, mikä oli yksi syistä miksi Eriksen erosi Venstren puheenjohtajan paikalta 1965 ja sai seuraajakseen Poul Hartlingin.

Erikseniä kutsuttiin kotikylänsä mukaan ”Ringen oraakkeliksi”, koska hän oli erityisen taitava muotoilemaan lausuntonsa ympäripyöreiksi ja moniselitteisiksi.

## Lähteet
Holhouskirja

**Holhouskirja** oli aiemmin Suomessa holhousasioiden rekisteri, jota piti tuomioistuin.

## Holhouskirja 1930-luvun Suomessa
Kaikki oikeuden alaiset holhoustoimet merkittiin sitä varten määrättyjen kaavojen mukaan laadittuun holhouskirjaan, ja kunnan holhouslautakunta sai tästä kappaleen. Kirjaan merkittiin myös kaikki holhoustoimen tarkastusta koskevat toimenpiteet ja muistiinpanot.

Tuomari antoi holhouskirjan nojalla todistuksia siitä, että asianomainen hallitsi itseään ja omaisuuttaan. Tällaisia todistuksia tarvittiin muun muassa elinkeinolupia varten.

Holhouskirjasta oli säännökset vuoden 1898 holhouslaissa, jossa säädettiin holhoustoimesta yleensä. 

## Lähteet

### Lakiviitteet
Charlotte Payne-Townshend

**Charlotte Payne-Townshend** (1857–1943) oli irlantilainen feministi ja nationalisti sekä Fabian Societyn jäsen.

Irlantilainen perijätär Payne-Townshend oli Beatrice ja Sidney Webbin ystävä, ja tutustui näiden kautta sekä Fabian Societyyn että kirjailija George Bernard Shawiin. Webbit perustivat London School of Economicsin, ja Payne-Townshend kuului sen johtokuntaan, rahoitti sen kirjastoa ja osallistui järjestelyihin joilla koululle saatiin toimitilat Lontoosta.

Payne-Townshend meni naimisiin George Bernard Shawin kanssa vuonna 1898. Solmiessaan avioliiton he olivat jo 40-vuotiaita. 1930-luvulla pariskunta matkusteli ahkerasti ja kävi Amerikassa, Uudessa-Seelannissa, Etelä-Afrikassa ja Japanissa.  

## Lähteet

## Aiheesta muualla
* https://www.ria.ie/research/dib/writers-in-the-dib--george-bernard-shaw-%281856-1950.aspx
Dare Vršič

**Dare Vršič** (s. 26. syyskuuta 1984 Maribor) on slovenialainen jalkapalloilija, joka edustaa PrvaLigassa pelaavaa NK Mariboria. Vasenjalkaisen Vršičïn pelipaikka on keskikenttäpelaaja. Hän on pelannut myös Slovenian jalkapallomaajoukkueessa.

## Ura
Mariborissa syntynyt Vršič on NK Muran kasvatti. Vuodet 2003-2005 hän edusti NK Celjeä, jonka riveissä Vršič saavutti Slovenian cupin voiton. Vuonna 2005 hän siirtyi MSK Zilinaan Slovakian pääsarjaan. Zilina voitti kaudella 2006-2007 Slovakian liigan. 2007 Vršič siirtyi Romaniaan, jossa hän edusti vuodet 2007-2010 FC Timișoaraa käyden välillä lainalla kotimaansa FC Koperissa, jossa hän saavutti PrvaLigan voiton. Vuonna 2011 Vršič palasi kotimaahansa Olimpija Ljubljanan riveihin. Hän pelasi seurassa kaksi kautta. Vuodet 2012-2014 Vršič vietti Itävallan Bundesliigan Austria Wienissä voittaen sarjan kaudella 2012-2013. Vuonna 2014 hän palasi jälleen takaisin Sloveniaan, nyt kotikaupunkinsa NK Mariborin paitaan. Mariborin riveissä Vršič on voittanut PrvaLigan ja Slovenian supercupin. Syksyllä 2014 Maribor selvisi myös Mestareiden liigaan. 

Slovenian jalkapallomaajoukkueessa Vršič debytoi vuonna 2007 ja ensimmäinen maaottelumaali syntyi samana vuonna EM-karsintaottelussa Romaniaa vastaan. Vuonna 2011 EM-karsintaottelussa Serbiaa vastaan Vršič laukoi upean osuman vapaapotkusta lähes puolesta kentästä. Viimeisimmän maaottelunsa Vršič pelasi vuonna 2012.

## Lähteet
* 
* http://www.national-football-teams.com/player/20830/Dare_Vrsic.html
Andrew Bodnarchuk

**Andrew Bodnarchuk** (s. 11. heinäkuuta 1988) on kanadalainen jääkiekkoilija, joka pelaa Saksan DEL-liiga joukkue EHC Münchenissä. Hän on pelannut pääosan urastaan AHL:ssä, jossa hän oli voittamassa keväällä 2015 Manchester Monarchsissa Calder Cupia.

Bodnarchuk pelasi juniorikiekkoa QMJHL-joukkue Halifax Mooseheadsissa. Hän on Boston Bruinsin viidennen kierroksen varaus . Pelattuaan suurimman osan kaudesta 2009-2010 AHL-joukkue Providence Bruinsissa, Bodnarchuk pääsi 3. huhtikuuta 2010 tekemään NHL-debyyttinsä Toronto Maple Leafsia vastaan.

6. heinäkuuta 2012 Bodnarchuk teki yhden vuoden sopimuksen Los Angeles Kingsin kanssa. Hän pelasi Kingsin organisaatiossa kolmen kauden ajan, mutta pelasi koko ajan vain farmijoukkue Manchester Monarchsissa. Kaudella 2013–2014 Bodnarchuk oli Monarchsien eniten pisteitä tehnyt puolustaja tehoillaan 8+24. Tehotilastossa hän keräsi saldon +43, jolla hän voitti koko AHL:n tehotilaston.

Kolmen Manchsterissa pelatun kauden jälkeen Bodnarchuk teki kesällä 2015 vuoden sopimuksen Columbus Blue Jacketsin kanssa. Bodnarchuk pelasi Blue Jacketsissa 16 ottelua, kunnes Colorado Avalanche nappasi hänet siirtolistalta. Loppukauden aikana hän edusti Avalanchea 21 ottelussa ja AHL:n Lake Erie Monstersia 14 ottelussa. Bodnarchuk jatkoi Avalanchen organisaatiosta Dallas Starsiin, jonka kanssa hän teki kesällä 2016 kaksivuotisen sopimuksen.

## Lähteet

## Aiheesta muualla
Hartausseura

**Hartausseura ([[seurat]])**  tarkoittaa Suomessa sellaista jumalanpalvelusta, joka oli laissa erotettu varsinaisesta jumalanpalveluksesta.

## Määritelmä 1930-luvun Suomessa
Hartausseuraksi katsottiin Suomessa sellainen kokous, jossa oli enemmän osanottajia kuin tavallisessa kotihartaudessa, mutta jota ei silti voitu katsoa yleiseksi jumalanpalvelukseksi. 

Hartausseuran pitäminen evankelisluterilaisen seurakunnan jäsenten kesken ilman papiston välitöntä johtoa oli luvallista, mutta hartausseuraa ei saanut järjestää sillä ajalla, kun yleinen jumalanpalvelus toimitettiin, paitsi jos tähän oli hankittu erityinen lupa kirkkoherralta.

## Seurat 2000-luvun Suomessa
Suomen evankelis-luterilaisen kirkon seurakunnissa pidetään usein seuroja. Seurat on melko vapaamuotoinen hengellinen tilaisuus, jossa kuullaan lyhyehkö puhe tai puheita, selitetään Raamattua ja lauletaan virsiä tai muita hengellisiä lauluja. Puhujana seuroissa voi olla pappi tai usein myös maallikko. Erityisesti herätysliikkeiden kokoontumisia sanotaan seuroiksi. Seuroja pidetään eri paikoissa kuten seurakuntien tiloissa, seurakuntakodeissa, erityisissä herätysliikkeiden ylläpitämissä rukoushuoneissa tai yksityiskodeissa.

Seurat yleistyivät Suomessa pietismin rantautumisen myötä, jolloin ne osoittivat seurakuntalaisten oma-aloitteisuuden uskonnollisissa kysymyksissä.

## Lähteet
The Days

**The Days** on ruotsalaisen DJ Aviciin kappale, joka sisältää brittiläisartisti Robbie Williamsin esittämiä kreditoimattomia sanoituksia. Kappaleen sanoittivat Brandon Flowers, Salem Al Fakir, Avicii sekä Vincent Pontare ja sen tuottivat Avicii, Fakir ja Pontare. Se julkaistiin digitaalisesti ladattavana 3. lokakuuta 2014. Isossa-Britanniassa se olisi tarkoitus julkaista 23. marraskuuta 2014. Se on ensimmäinen single Aviciin tulevalta toiselta, Stories-studioalbumilta.

## Lähteet
Gaston Eyskens

**Gaston François Marie burggraaf Eyskens** (1. huhtikuuta 1905 – 3. tammikuuta 1988) oli belgialainen kansantaloustieteilijä ja kristillisdemokraattinen poliitikko. Hän toimi Belgian pääministerinä kolmeen otteeseen: 1949–1950, 1958–1961 ja 1968–1973.

Eyskens nimitettiin 29 vuoden iässä työministeriön apulaisvaltiosihteeriksi. Toisen maailmansodan jälkeen hän toimi valtiovarainministerinä 1945 ja 1947 ja työskenteli sitten Maailmanpankissa. 1940- ja 1950-lukujen vaihteessa hän toimi lyhyen aikaa pää- ja talousministerinä.

Vuonna 1958 Eyskens muodosti hallituksen, jonka vaikeana tehtävänä oli saada Kongon kriisi hallintaan. Laman takia hallitus joutui myös kiristämään maan taloutta, mikä yhdessä ranskan- ja flaaminkielisten väestönosien välisten kiistojen kanssa johti mielenosoituksiin ja lakkoihin. Vuonna 1959 alkoi nousukausi, jota edisti Eyskensin hallituksen kasvuohjelma. Keväällä 1961 kristillis-sosiaalinen puolue hävisi vaalit ja vetäytyi oppositioon Théo Lefèvren kokoomushallituksen tieltä.

Gaston Eyskensin poika Mark Eyskens oli Belgian pääministerinä vuoden 1981 huhtikuusta joulukuuhun.

## Lähteet
NK Celje

**Nogometni Klub Celje** on slovenialainen jalkapalloseura maan kolmanneksi suurimmasta kaupungista Celjestä. Seura pelaa kaudella 2014-15 maan korkeimmalla sarjatasolla PrvaLigassa. Yhdessä NK Mariborin ja ND Gorican kanssa Celje on ainoa joukkue, joka on pelannut PrvaLigan jokaisella kaudella sen alusta 1991 lähtien. Seura pelaa kotiottelunsa 13 000 henkeä vievällä Arena Petrolilla.

## Historiaa
NK Celje perustettiin vuonna 1919 nimellä SK Celje. Toisen maailmansodan jälkeen seura muutti nimensä NK Kladivariksi. Kaudella 1963-1964 Celje voitti Slovenian mestaruuden. Seura pelasi Kladivar-nimellä vuoteen 1992 asti, jolloin Jugoslaviasta itsenäistynyt slovenialaisseura muutti nimensä Publikumiksi. Publikum selvisi Slovenian cupin finaaleihin vuosina 1993 ja 1995. Molemmat finaalit päättyivät kuitenkin tappioon. Kaudella 2004-2005 Celje onnistui voittamaan Slovenian cupin. 

Eurokentillä Celjen paras saavutus on selviytyminen UEFA Intertoto Cupin lohkovaiheeseen vuonna 1997. Viime vuosina seura on ollut Eurooppa-liigan karsinnoissa. 

## Lähteet
* http://www.transfermarkt.co.uk/nk-cm-celje/transfers/verein/710?saison_id=2014&pos=&detailpos=
Kantakirjakonsulentti

**Kantakirjakonsulentti** oli aiemmin Suomessa hevoskasvatuksen neuvonta- ja valvontaviranomainen.

## Konsulentti 1920-luvun Suomessa
Valtion palveluksessa oli viisi kantakirjakonsulenttia hevoshoidon edistämistä ja hevosjalostustyön valvomista varten. Suomi oli jaettu konsulenttien kesken viiteen piiriin.

### Kantakirjakonsulenttien tehtävät
Kantakirjakonsulenttien tehtäviin kuului:
# toimia asianomaisten lautakuntien varapuheenjohtajana valtion toimeenpanemissa ja konsulentin piiriin kuuluvissa yleisissä orinäyttelyissä, kantakirjaanottotilaisuuksissa ja kilpa-ajoissa;
# toimia asianomaisten lautakuntien puheenjohtajana hevosjalostusliittojen hänen piirissään toimeenpanemissa kantakirjanäyttelyissä ja kantakirjaanottotilaisuuksissa;
# toimia tammakantakirjanpitäjänä piirissään sekä vuosittain lähettää maataloushallitukselle täydelliset luettelot vuoden kuluessa hänen piirissään kantakirjaan merkityistä tammoista sekä muita tietoja;
# vuosittain, ennen helmikuun loppua, antaa maataloushallitukselle kertomus toiminnastaan edellisenä vuonna;
# suorittaa maataloushallituksen hänelle antamat tehtävät; sekä
# olla läsnä piirinsä hevosjalostusliittojen vuosikokouksissa, avustaa liittoja ja niihin kuuluvia yhdistyksiä näiden toiminnassa, pitää esitelmiä sekä antaa yksityisten tilauksesta neuvoja siitoseläinten valinnassa ja muissa hevoshoitoon kuuluvissa asioissa.

## Katso myös
* Kantakirja

## Lähteet

### Lakiviitteet
Veikko Pirilä

**Veikko Vilho Pirilä** (14. lokakuuta 1914 Laihia – 25. elokuuta 1995 Seinäjoki) oli suomalainen opetusneuvos ja Seinäjoella ilmestyvän Ilkka-lehden päätoimittaja. Hän kirjoitti myös vuodesta 1958 alkaen lehteen pakinoita nimimerkillä *Aaretti*.

Pirilän vanhemmat olivat maanviljelijä Vilho Johannes Pirilä ja Hilma Susanna Ala-Huikku. Hän pääsi ylioppilaaksi 1933.

Pirilä oli Ilkka-lehden toimittajana 1937–1940, toimitussihteerinä 1946-1954 ja päätoimittajana 1958–1980. Hän oli myös välillä Länsi-Suomi-lehden toimittajana 1940–1946 ja Karjalan Maa-lehden päätoimittajana 1954–1958. Pirilä sai opetusneuvoksen arvon 1977.

Pirilä oli Etelä-Pohjanmaan maakuntaliiton hallituksen jäsen vuodesta 1960 ja liiton 1. varapuheenjohtaja vuodesta 1975. Hän oli keskustapuolueen valtuuskunnan jäsen vuodesta 1964 ja hallituksen jäsen vuodesta 1968.

## Teoksia
* *40 vuotta Pohjois-Karjalan hyväksi : katsaus sanomalehti Karjalan maan vaiheisiin*. Kirjapaino osakeyhtiö Maakunta, Joensuu 1957
* *Katsaus Joensuun musiikkiyhdistyksen viiden vuosikymmenen ja Joensuun mieslaulajien kolmikymmenvuotisvaiheisiin*. Joensuun musiikkiyhdistys, Joensuu 1958
* *Kauhavan yhteiskoulu (keskikoulu & lukio) 1921-1971* ; toim. Veikko Pirilä. Kauhava 1971
* *Taisteleva sanomalehti. 2, Ilkka vuosina 1930-80*. Ilkka, Seinäjoki 1981
* *Sainpahan sanottua : Pohjanmaata ja politiikkaa*. WSOY 1982
* *Maakuntapatriootit : [[Reino Ala-Kulju]] ja [[Matti Laurila]] isänmaan ja kotiseudun asialla*. Etelä-Pohjanmaan maakuntasäätiö, Seinäjoki 1985
* *Alkion kynnöksellä : Maalaisliitto-Keskustapuolue Etelä-Pohjanmaalla 1906-1986*. Keskustapuolue. Etelä-Pohjanmaan piiri, Seinäjoki 1986 
* *Eteläpohjalaisia taisteluissa 2, 1919-1944* ; kirj. Sampo Ahto, Veikko Pirilä. Otava 1989
* *Yhteistyön maakuntaliitto : Etelä-Pohjanmaan maakuntaliiton 50 toiminnan vuotta : 1939-1989* ; kirj. Ilmari Laukkonen ; maakuntaliiton esihistoria Veikko Pirilä. Etelä-Pohjanmaan maakuntaliitto, Seinäjoki 1989
* *Etelä-Pohjanmaan lottien neljännesvuosisata : historiaa - muisteluja* ; toimittaja Veikko Pirilä. Etelä-Pohjanmaan rintamanaiset, Kauhava 1991, lisäpainos 2001

## Lähteet
* Kuka Kukin on 1978 (Projekt Runeberg)
* Veikko Pirilän elämäkertatiivistelmä Kansallisbiografiassa

### Viitteet
Juustonvalmistuksen konsulentti

**Juustonvalmistuksen konsulentti** oli aiemmin Suomessa juustonvalmistusta valvonut viranomainen.

## Konsulentin toimenkuva
Juustonvalmistuksen konsulentin tehtäviin kuului antaa lausuntoja viranomaisille, talous- ja maanviljelysseuroille sekä maatalouden alalla toimivien osuuskuntien liitoille juustonvalmistusta koskevista asioista. Tämän lisäksi hänen tehtäviinsä kuului antaa neuvoja, opetusta ja ohjausta juustonvalmistuksessa seuroille ja liitoille sekä osuuskunnille ja yksityisille. Hänen tuli myös toimia muuten juustonvalmistuksen edistämiseksi. Näiden toimien lisäksi juustonvalmistuksen konsulentti toimi juustonvalmistusharjoittelulaitoksen johtajana sekä järjesti ja ohjasi tietopuolisia juustonvalmistuskursseja sekä tällaiseen kurssiin yhdistettyä koelaitosta.

## Lähteet
Winston Field

**Winston Joseph Field** MBE (1904–1969) oli rhodesialainen poliitikko, joka toimi Etelä-Rhodesian (nyk. Zimbabwe) pääministerinä 1962–1964.

Field toimi toiseen maailmansotaan saakka johtotehtävissä Rhodesian tupakkateollisuudessa. Field pyrki Federal Dominion -puolueensa avulla saavuttamaan itsenäisyyden Etelä-Rhodesialle mahdollisimman nopeasti ja luomaan Pohjois-Rhodesian (nyk. Sambia) valkoisten asuttamasta ”kuparivyöksi” kutsutusta alueesta dominio. Puolue suosi apartheid-politiikkaa ja vallan pitämistä ”sivistyneiden ja vastuuntuntoisten” valkoihoisten käsissä. Myöhemmin hän liittyi Rhodesian Front -puolueeseen.

Fieldin seuraaja pääministerinä vuodesta 1964 alkaen oli Ian Smith.

## Lähteet
Pikmin (pelisarja)

**Pikmin** on Nintendon kehittämä ja julkaisema reaaliaikainen strategiapelisarja, jonka on suunnitellut Shigeru Miyamoto. Sarjan ensimmäinen osa, *[[Pikmin]]* julkaistiin Japanissa 26. lokakuuta 2001. Sarjan viimeisin osa, *[[Pikmin 4]]* julkaistiin 21. heinäkuuta 2023. Peleissä ideana on ohjata Pikmin-nimisiä otuksia tekemään erilaisia asioita, kuten keräilemään esineitä ja taistelemaan hirviöitä vastaan, päästäkseen etenemään pelissä. Pelisarjan protagonistina toimii Captain Olimar.

Pikministä on tullut animaatioelokuva, *[[Pikmin Short Movies]]*, joka koostuu kolmesta lyhytelokuvasta.

## Julkaisut

**[[Pikmin]]* (2001, Nintendo GameCube)
**[[Pikmin 2]]* (2004, Nintendo GameCube)
**[[Pikmin 3]]* (2013, Wii U)
**[[Hey Pikmin!]]* (2017, Nintendo 3DS)
**[[Pikmin 3 Deluxe]]* (2020, Nintendo Switch)
**[[Pikmin 4]]* (2023, Nintendo Switch)

## Lähteet

## Aiheesta muualla
* Pelisarja MobyGamesissä 
*Pikipedia
Borna Ćorić

**Borna Ćorić** (s. 14. marraskuuta 1996 Zagreb) on kroatialainen tennispelaaja. Hän aloitti tenniksen pelaamisen viisivuotiaana. Ćorić on sijoittunut kaksinpelissä parhaimmillaan ATP-listan sijalle 12 marraskuussa 2018.

Vuonna 2013 Ćorić voitti Yhdysvaltain avointen junioreiden kaksinpelimestaruuden. Heinäkuussa 2014 hän pääsi ensimmäistä kertaa urallaan ATP-turnauksessa puolivälieriin, kun hän voitti Umagin turnauksen toisella kierroksella Horacio Zeballosin. Puolivälierissä hän hävisi Fabio Fogninille kolmessa erässä. Ćorić teki Grand Slam -debyyttinsä ammattilaistasolla Yhdysvaltain avoimissa, jossa hän eteni toiselle kierrokselle voitettuaan maailmanlistan sijalla 27 olleen Lukáš Rosolin. Toisella kierroksella hän hävisi Victor Estrella Burgosille nelieräisen ottelun. Lokakuussa Ćorić voitti maailmanlistan sijalla 13 olleen Ernests Gulbisin Baselin ATP-turnauksen ensimmäisellä kierroksella. Samassa turnauksessa hän voitti myös maailmanlistan sijalla kolme olleen Rafael Nadalin ja pääsi ensimmäistä kertaa urallaan ATP-maailmankiertueella välieriin. Siellä hän hävisi kolmieräisen ottelun David Goffinille.

## Lähteet

## Aiheesta muualla
*
*
Galaxy Wars

**Galaxy Wars** on Taiton julkaisema shoot 'em up -peli, joka julkaistiin vuonna  kolikkopelinä. 

## Pelaaminen
Pelissä ideana on tuhota ruudun yläpuolella olevat liikkuvat avaruusalukset ohjaamalla ohjuksia niitä päin. Pelaaja voi ohjata aina yhtä ohjusta kerrallaan. Peli sisältää myös kaksinpelitilan.

## Aiheesta muualla
* 
* 
* ''Galaxy Wars'' Coinop.org -sivustolla
Sala (täsmennyssivu)

**Sala** voi viitata seuraaviin:

## Paikkoja
* Sala, kunta Ruotsissa
* Sala, Salan kunnan keskustaajama Ruotsissa
* Sala eli Salansuu, kylän Leningradin alueen Jaaman piirin Suuren-Lutskan kunnassa Venäjällä
* Sala, kylä Latviassa
* Sala, antiikin aikainen kaupunki Hispania Baeticassa
* Sala, antiikin aikainen kaupunki Mauretania Tingitanassa, nykyinen Salé Marokossa
* Sala y Gómez, Chilelle kuuluva saari Tyynellämerellä

## Henkilöitä
; Sala sukunimenä:
* Darío Sala (s. 1974), argentiinalainen jalkapalloilija
* Emiliano Sala (1990–2019), argentiinalainen jalkapalloilija
* Fernando Della Sala (s. 1976), argentiinalainen jalkapalloilija
* Kusti Sala (1875–1943), suomalainen näyttämötaiteilija
* Luis Pérez Sala (s. 1959), espanjalainen entinen kilpa-autoilija
* Niilo Sala (1856–1982), suomalainen näyttelijä
* Oiva Sala (1900–1980), suomalainen näyttelijä
* Oskar Sala (1910–2002), saksalainen säveltäjä ja elektronisen musiikin pioneeri

; Sala etunimenä:
* Sala Baker (s. 1976), uusiseelantilainen näyttelijä
* Sala Burton (1925–1987), yhdysvaltalainen demokraattipoliitikko

## Lähteet
Gudingwa

**Mohembo East** on kylä Botswanan pohjoisosassa Okavangon suiston lähellä. Siellä oli vuoden 2011 väestönlaskennan perusteella 725 asukasta.

## Lähteet
Sören Kronqvist

**Sören Kronqvist** (s. 13. huhtikuuta 1968) on aktiiviuransa päättänyt suomalainen aitajuoksija. Hän edusti koko uransa ajan IF Nykarlebynejdeniä ja hänen valmentajinaan toimivat Elof Lindblom, Ari Salin, Lars Jönsson, Steve Silvey sekä A. J. Moore. Kalevan kisoista Kronqvist saavutti 400 metrin aitajuoksussa kultaa vuonna 1989 sekä hopeaa vuonna 1990. Lisäksi hän saavutti sisäratojen SM-kisoista 300 metrin aitajuoksusta hopeaa vuonna 1992 sekä pronssia vuonna 1991. Virallisissa kilpailuissa Kronqvist ei ole esiintynyt vuoden 1996 jälkeen.

## Lähteet
Selangorin lippu

**Selangorin lippu** on Malesian Selangorin osavaltion tunnus. Lippu koostuu neljästä punaisesta ja keltaisesta kentästä, jotka kuvaavat verta ja lihaa. Lipun puolikuu ja tähti kuvaavat islamia.

## Aiempi lippu

## Lähteet
Arturo Frondizi

**Arturo Frondizi** (28. lokakuuta 1908 Paso de los Libres, Argentiina – 18. huhtikuuta 1995 Buenos Aires) oli argentiinalainen poliitikko, asianajaja ja journalisti. Hän toimi Argentiinan presidenttinä 1958–1962.

Frondizi valmistui lakimieheksi, toimi asianajajana ja sitten Buenos Airesin yliopiston oikeustieteen professorina vuodesta 1932. Vuoden 1946 vaaleissa hänet valittiin parlamenttiin vasemmistolaisen radikaalipuolueen *Unión Cívica Radical* edustajana. Juan Perónin valtakaudella Frondizi oli toistuvasti vangittuna, mutta hänen arvovaltansa vain kasvoi ja vuonna 1954 hänet valittiin radikaalipuolueen puheenjohtajaksi. Perónin kukistuttua 1955 tilanne oli pitkään sekava, ja Frondizi valittiin 1958 presidentiksi Pedro Eugenio Aramburun jälkeen sekä monien upseerien että entisten peronistien tuella. Vuoden 1962 presidentinvaaleissa tilanne oli kääntynyt päinvastaiseksi: Frondizin saatua eniten ääniä sotilaat syyttivät häntä vaalivilpistä ja eristivät hänet eräälle Río de la Platan saarelle.

Frondizin valtakautta leimasi konservatiivien ja upseerien lisääntyvä vaikutus Argentiinan sisä- ja ulkopolitiikkaan, jotka vuonna 1959 johtivat levottomuuksiin. Sen jälkeen hänen *developmentalismiksi* kutsuttu politiikkansa sai suosiota maan suuren keskiluokan parissa taloudellisen tilanteen paranemisen myötä.

## Lähteet

## Aiheesta muualla
Christian Fouchet

**Christian Fouchet** (17. marraskuuta 1911  Saint-Germain-en-Laye – 11. elokuuta 1974) oli ranskalainen poliitikko ja diplomaatti.

Toisen maailmansodan aikana Fouchet osallistui Ranskan vastarintaliikkeen toimintaan. Vuonna 1944 hän oli pakolaishallituksen edustajana Moskovassa, seuraavana vuonna Puolassa. Sitten hän toimi Ranskan pääkonsulina Intiassa ennen maan itsenäistymistä. 1950-luvun puolivälissä Fouchet toimi menestyksellisesti Marokon ja Tunisian asioiden ministerinä Pierre Mendès Francen hallituksessa. Fouchet’n toimiessa Ranskan lähettiläänä Kööpenhaminassa Charles de Gaulle kutsui hänet 1961 Euroopan talousyhteisön poliittisiin tehtäviin. Algerian itsenäisyysneuvottelujen aikana Fouchet toimi maassa Ranskan ylikomissaarina. Syksyllä 1962 Fouchet’sta tuli Georges Pompidoun hallituksen tiedotusministeri.

Vuonna 1967 Fouchet nimitettiin sisäministeriksi, mutta hän joutui eroamaan vuoden 1968 opiskelijalevottomuuksien takia yhdessä oikeusministeri Louis Joxen kanssa. Häntä kritisoitiin muun muassa antamastaan määräyksestä sulkea Pariisin yliopisto, mikä oli aiheuttanut vain lisää levottomuuksia.

## Lähteet
Mohembo East

**Mohembo East** on kylä Botswanan pohjoisosassa Okavangojoen varrella. Siellä oli vuoden 2011 väestönlaskennan perusteella 550 asukasta. Kylä sijaitsee aivan Namibian rajan tuntumassa.

## Lähteet
Sabahin lippu

**Sabah lippu** on Malesian Sabahin osavaltion tunnus. Lippu koostuu zirkoninsinisestä, valkoisesta ja punaisesta raidasta. Nurkkakulman neliössä on kuvattuna Malesian korkein vuori Mount Kinabalu.

## Aiemmat liput

## Lähteet
Mika Ryynänen

**Mika Johannes Ryynänen** (s. 17. tammikuuta 1969) on aktiiviuransa päättänyt suomalainen keskimatkojen juoksija. Hän edusti koko uransa ajan Helsingin Kisa-Veikkoja ja hänen valmentajanaan toimi Tero Selvinen. Kalevan kisoista Ryynänen saavutti hopeaa 1 500 metrin juoksussa vuonna 1990. Lisäksi hän oli viestijuoksun SM-kisoissa mukana voittamassa 4 x 400 metrin viestijuoksun kultaa vuonna 1994 sekä 4 x 800 metrin viestijuoksussa kultaa vuonna 1992, hopeaa vuonna 1991 ja pronssia vuonna 1989. Virallisissa kilpailuissa hän ei ole esiintynyt vuoden 2000 jälkeen.

## Lähteet
Keijo Kumpulainen

**Keijo Tapani Kumpulainen** (s. 27. marraskuuta 1963 Pihtipudas) on aktiiviuransa päättänyt suomalainen keskimatkojen juoksija. Hän edusti vuodesta 1989 lähtien Turun Weikkoja. Kalevan kisoista Kumpulainen saavutti pronssia 1 500 metrin juoksussa vuonna 1990. Lisäksi hän oli viestijuoksun SM-kisoissa mukana voittamassa 4 x 1 500 metrin viestijuoksusta kultaa vuonna 1992 sekä pronssia vuonna 1990. Virallisissa kilpailuissa hän ei ole esiintynyt vuoden 1993 jälkeen.

## Lähteet
Kansalaiskirja

**Kansalaiskirja** oli aiemmin Suomessa viranomaisen toimituskirja, jolla myönnettiin henkilölle Suomen kansalaisoikeudet. 

Jos hakija ei ollut aiemmin Suomen kansalainen eikä nauttinut Suomessa turvapaikkaoikeutta, kansalaiskirjasta oli maksettava leimaveroa, joka riippui hakijan tuloista ja varallisuudesta.

## Lähteet
Uxbridge (Lontoo)

**Uxbridge** on kaupunginosa Lontoon länsilaidalla, noin 24 km länteen Charing Crossin asemasta. Se on aikaisemmin ollut oma itsenäinen kaupunkinsa. Se syntyi paikkaan jossa Lontoosta Oxfordiin menevä tie ylitti Colne-joen. Vuoden 1965 kuntauudistuksessa siitä tuli osa London Borough of Hillingdonia.

## Lähteet

## Aiheesta muualla
Luonnonsuojeluvalvoja

**Luonnonsuojeluvalvoja** oli aiemmin Suomessa valtion viranomainen, jonka tehtävänä oli edistää luonnonsuojelua Suomessa.

Luonnonsuojeluvalvoja oli johtosääntönsä mukaan toiminnassaan lähinnä maatalousministeriön alainen, ja ministeriö määräsi luonnonsuojeluvalvojan toimipaikan. Luonnonsuojeluvalvoja sai toimestaan vuotuisen palkkion.

## Luonnonsuojeluvalvojan tehtävät
Luonnonsuojeluvalvojan tuli edistää luonnonsuojelulain mukaista luonnonsuojelutoimintaa ja ylläpitää tarkoituksenmukaista yhteistoimintaa valtion ja yksityisluontoisen luonnonsuojelutoiminnan välillä.

Luonnonsuojeluvalvojan tuli erityisesti tehdä virkamatkoja sekä perehtyä luonnonsuojelutarkoituksessa rauhoitettaviin alueisiin ja luonnon muistomerkkeihin, eläin- ja kasvilajien tilaan sekä yleiseen luonnonsuojelutilanteeseen maan eri osissa. Hänen tuli tarpeen vaatiessa tehdä valtioneuvostolle, maaherroille tai virastoille ehdotuksia luonnonsuojelun toimenpiteiksi.

Luonnonsuojeluvalvoja antoi myös yksityisille maanomistajille tarpeellista opastusta ja neuvoja luonnonsuojelukysymyksissä erityisesti silloin, kun kysymyksessä olivat yksityisluontoisten luonnonsuojelualueiden perustaminen ja yksityisten mailla olevien luonnon muistomerkkien rauhoittaminen. Luonnonsuojeluvalvojan tuli myös yleensä harjoittaa tiedottamistoimintaa luonnonsuojelun hyväksi sekä antaa ministeriöille, maaherroille ja muille viranomaisille lausuntoja luonnonsuojeluasioissa.

## Lähteet

### Lakiviitteet
Jekaterina Furtseva

**Jekaterina Aleksejevna Furtseva** (, 7. joulukuuta 1910 – 24. lokakuuta 1974) oli neuvostoliittolainen poliitikko. Hän nousi ensimmäisenä naisena Neuvostoliiton kommunistisen puolueen keskuskomitean politbyroon pysyväksi jäseneksi. Jelena Stasova oli ollut ennen häntä politbyroon tilapäisenä jäsenenä lyhyen aikaa vuonna 1919. Kolmas nainen politbyroossa oli Galina Semjonova aivan Neuvostoliiton loppuaikoina 1990–1991. Furtseva toimi Neuvostoliiton kulttuuriministerinä 1960–1974.

Furtseva työskenteli nuoruudessaan kutojana moskovalaisessa tekstiilitehtaassa. Hän liittyi kommunistisen nuorisoliiton Komsomolin jäseneksi 1924 ja kommunistipuolueen (NKP) jäseneksi 1930. Hän työskenteli sitten eri puolilla maata nuorisoliiton tehtävissä ja suoritti niiden ohessa siviili-ilmailuakatemian korkeimman kurssin ja opiskeli myös kemiaa. Vuonna 1939 Furtsevasta tuli Moskovan kaupungin propagandapäällikkö ja aluesihteeri. NKP:n 19. edustajakokouksessa 1952 Furtseva valittiin keskuskomitean jäseneksi ja hän toimi 1956–1960 sen sihteerinä ja kuului 1957–1961 sen puhemiesneuvostoon eli politbyroohon.

Furtseva syrjäytettiin politbyroosta sen jälkeen kun KGB oli kuunnellut hänen kritisoivan Nikita Hruštševia puhelinkeskustelussa. Hän yritti itsemurhaa, mutta sai erheensä anteeksi ja nimitettiin kulttuuriministeriksi vuonna 1960. 

Kulttuuriministerinä Furtseva ohjaili erityisesti teatterin ja elokuvan tekijöitä ja otti huhujen mukaan pieniä lahjuksia ulkomaille haluavilta neuvostotaiteilijoilta. Vuonna 1973 hän jäi kiinni taloudellisista epäselvyyksistä, ilmeisesti datšansa rakentamisesta osittain valtion varoin, minkä jälkeen hänen väitetään tehneen itsemurhan välttyäkseen asian selvittelyltä. Viralliseksi kuolinsyyksi ilmoitettiin sydänkohtaus.

## Lähteet
Mounir Anastas

**Mounir Anastas** (s. 1963 Betlehem) on palestiinalainen säveltäjä, joka on asunut Ranskassa vuodesta 1981. Hän opiskeli lapsena pianonsoittoa Betlehemissä ja myöhemmin kontrapunktia ja harmoniaa Pariisissa. Hän osallistui 1980-luvun jälkipuoliskolla Iannis Xenakisin seminaareihin Pariisissa, ja hän opiskeli myös kognitiivista musiikkipsykologiaa Steven McAdamsin johdolla IRCAM:n Centre National des Recherches Scientifiquesissa (1987–1991). Hän osallistui mestarikursseille, joita pitivät Pierre Boulez, Elliott Carter, Franco Donatoni, Olivier Messiaen, Luigi Nono ja Tōru Takemitsu.

Anastasilta ovat tilanneet teoksia muiden muassa Kreikan kulttuuriministeriö, Radio France ja Unesco. Hänen musiikkiaan on esitetty Palestiinan ja Ranskan lisäksi myös Saksassa, Israelissa, Alankomaissa ja Venezuelassa. Vuonna 2000 Anastasista tuli Unescon Palestiinan-delegaation kulttuurineuvonantaja. Hän on myös toiminut opetustehtävissä Ranskassa ja luennoinut paitsi Ranskassa, myös Belgiassa, Alankomaissa ja Palestiinassa.

Anastasin kustantaja on Opus Centrum. Hänen tuotantonsa käsittää pääasiassa kamarimusiikkia, mutta hän on lisäksi säveltänyt muun muassa elektroakustisia teoksia ja pianokappaleita.

## Lähteet
Nelly Kärkkäinen

**Nelly Juulia Kärkkäinen** (ent. **Hristova**, s. 22. elokuuta 1980 Helsinki) on suomalainen näyttelijä ja ravintoloitsija. Kärkkäinen valmistui teatteritaiteen maisteriksi Teatterikorkeakoulusta vuonna 2004.

Kärkkäinen on näytellyt muun muassa Helsingin Kaupunginteatterissa ja Teatteri Jurkassa. Lisäksi hän näytteli Ninni Luotolan roolia draamasarjassa *[[Kotikatu]]* vuosina 2004–2009 ja 2012.

Näyttelijäntöidensä lisäksi Kärkkäinen toimi Helsingin Uunisaaressa sijaitsevan ravintola Uunisaaren ravintoloitsijana aviomiehensä Tuukka Mönttisen kanssa huhtikuuhun 2019 saakka, jonka jälkeen he pysyivät kiinteistön omistajina elokuuhun 2020 asti. 

## Filmografia
### Elokuvat

### Lyhytelokuvat

### Televisiosarjat

## Lähteet

## Aiheesta muualla
* 
* 
*
Oklahoma City Blue

**Oklahoma City Blue** on koripalloseura Oklahoman Oklahoma Citystä. Se pelaa D-liigassa ja toimii NBA-seura Oklahoma City Thunderin farmijoukkueena.

## Aiheesta muualla
* Virallinen kotisivu
Mitä jää

”**Mitä jää**” on Kristiina Wheelerin kappale hänen alkuvuodesta 2015 julkaistavalta kolmannelta studioalbumilta. Singlenä kappale julkaistiin 26. syyskuuta 2014. Ensiesityksensä kappale sai kuitenkin jo 17. syyskuuta 2014 Elämä lapselle -konsertissa.

Kappaleen ovat säveltäneet ja sanoittaneet Wheelerin itsensä lisäksi Ellen T sekä Erik Nyholm. Wheeler on kertonut kappaleen kertovan läheisen ihmisen menettämisen pelosta ja siitä että pitäisi osata nauttia niistä asioista mitä on.

## Kappaleet
#

## Listasijoitukset

## Lähteet
Opettajaneuvosto

**Opettajaneuvosto** oli aiemmin Suomessa toimielin, joka edusti oppikoulujen ja kansanopetuslaitosten opettajia valtionhallinnossa.

## Säännökset opettajaneuvostosta
Opettajaneuvostosta vuonna 1924 annetussa asetuksessa säädettiin, että oppikoulujen ja kansanopetuslaitosten opettajia edusti heidän valitsemansa opettajaneuvosto, joka kokoontui joka toinen vuosi Helsinkiin enintään viiden päivän ajaksi kouluhallituksen kutsusta ja sen määräämänä päivänä. Mikäli kouluhallitus hankki opetusministeriön suostumuksen, kouluhallitus saattoi kutsua opettajaneuvoston tai jonkin sen osaston koolle myös muina aikoina.

Opettajaneuvoston edustajat valittiin neljäksi vuodeksi kerrallaan.

### Opettajaneuvoston kokoonpano
Opettajaneuvostossa oli kolme osastoa, joista suomenkielisten oppikoulujen opettajien valitsemat edustajat muodostivat yhden osaston, suomenkielisten kansanopetuslaitosten opettajien edustajat toisen osaston, ja ruotsinkielisten oppikoulujen ja kansanopetuslaitosten opettajien edustajat muodostivat kolmannen osaston. Osastot saattoivat toimia myös jaostoittain.

Opettajaneuvoston osastot kokoontuivat erikseen, mutta kaksi tai kolme osastoa saattoivat pitää myös yhteisiä kokouksia. Osastojen puheenjohtajina toimivat kouluhallituksen määräämät kouluneuvokset. Osastot järjestivät työnsä itse. Kouluhallituksen ylijohtajilla ja jäsenillä oli kokouksissa puhevalta mutta ei äänivaltaa.

### Opettajaneuvoston tehtävät
Opettajaneuvosto ja sen osastot antoivat lausuntoja niistä asioista, joista kouluhallitus pyysi. Sen lisäksi opettajaneuvostolla, sen osastolla tai jaostolla oli oikeus tehdä valtioneuvostolle ja kouluhallitukselle esityksiä kysymyksistä, jotka koskivat opetus- ja kasvatustoimea tai hallitukselle esityksiä kysymyksistä, jotka koskivat opettajien taloudellista tai oikeudellista asemaa. Tarpeen vaatiessa kouluhallitus sai, hankittuaan siihen opetusministeriön suostumuksen, kutsua kuuromykkäin- ja sokeainkoulujen opettajien edustajia neuvottelemaan mainituista kysymyksistä.

### Opettajaneuvoston valinta
Suomenkielisten oppikoulujen opettajien edustajanvaaleihin olivat oikeutettuja ottamaan osaa valtion suomenkielisten oppikoulujen opettajat, joilla oli valta- tai virkavahvistuskirja virkaansa sekä heihin verrattavat opettajat ja myös yksityisoppikoulujen vakinaiset, muodollisesti pätevät opettajat.

Suomenkielisten kansanopetuslaitosten opettajien edustajanvaaleihin olivat oikeutettuja ottamaan osaa suomenkielisten kansakouluseminaarien opettajat, joilla oli valta- tai virkavahvistuskirja virkaansa taikka jotka suorittivat koepalvelusta, virkakelpoiset ja virantoimituksessa olevat kansakoulunopettajat sekä kansanopistojen ja työväenopistojen vakinaiset opettajat.

Opettajaneuvoston ruotsinkielisen osaston vaaleihin olivat oikeutettuja ottamaan osaa ruotsinkielisten opetuslaitosten opettajat.

## Lähteet

### Lakiviitteet
Texas Legends

**Texas Legends** on koripalloseura Texasin Friscosta. Se pelaa D-liigassa ja toimii NBA-seura Dallas Mavericksin farmijoukkueena.

## Aiheesta muualla
* Virallinen kotisivu
Sean Backman

**Sean Backman** (s. 29. huhtikuuta 1986) on yhdysvaltalainen jääkiekkoilija, joka pelaa Saksan DEL-joukkue Eisbären Berlinissä.

## Ura
Backman pelasi yliopistojääkiekkoa Avon Old Farmsissa Connecticutissa. Backman aloitti junioriuransa pelaamalla vuoden USHL-joukkue Green Bay Gamblersissa, josta hän siirtyi pelaamaan ECACiin Yalen yliopiston joukkueeseen, jossa teki 126 pistettä 122 pelissä nelivuotisen Yale -uransa aikana. Hänet valittiin ECAC:n toiseen tähdistöön vuonna 2009 ja ensimmäiseen tähdistöön vuonna 2010. Hänet valittiin myös NCAA:n toiseen tähdistöön vuonna 2010.

Kaudeksi 2010–2011 vapaana agenttina ollut Backman teki 30. maaliskuuta 2010 ensimmäisen ammattilaissopimuksensa Dallas Starsin kanssa. Hän aloitti kauden 2010–2011 pelaamalla farmijoukkue Texas Starsissa. 8. elokuuta 2011 Backman teki New York Islandersin kanssa yhden vuoden kahden suunnan sopimuksen. Hän joutui Islandersissakin pelaamaan farmijoukkueessa, kun esiintyi koko kauden ajan Bridgeport Sound Tigersin paidassa.

21. elokuuta 2013 Backman teki yhden vuoden sopimuksen Los Angeles Kingsin farmiseura Manchester Monarchsin kanssa.

## Lähteet
Alx Danielsson

**Alexander "Alx" Danielsson** (s. 1. huhtikuuta 1981 Östersund) on ruotsalainen kilpa-autoilija.

Danielsson on vuoden 2006 Formula Renault 3.5 -sarjan mestari.

## Lähteet
Matt Harvey

**Matthew Edward Harvey** (s. 27. maaliskuuta 1989 New London, Connecticut) on yhdysvaltalainen baseballpelaaja. Hän pelaa MLB-liigan New York Metsissä.

Harvey valittiin tähdistöotteluun kaudella 2013, hänen tehtyä debyyttinsä MLB:ssä edellisellä kaudella. Uransa ensimmäisessä ottelussa hän teki uuden seuraennätyksen 11 *strikeout*-palolla.

Harvey oli sivussa koko kauden 2014 loukkaantumisen takia.

## Lähteet

## Aiheesta muualla
Kiskot vievät etelään – levytyksiä vuosilta 1966–1970

**Kiskot vievät etelään – levytyksiä vuosilta 1966–1970** on Jukka Kuoppamäen 5. syyskuuta 2014 julkaistu kahden CD-levyn kokoelma-albumi hänen tuotannostaan vuosilta 1966–1970. Albumi sisältää kokonaisuudessaan Kuoppamäen neljä ensimmäistä albumia: *[[Mitä kansa haluaa]]* (1966), *[[Rakkaus on sininen]]* (1968), *[[On the Rocks (Jukka Kuoppamäen albumi)|On the Rocks]]* (1970) ja *[[Kuoppamäki (albumi)|Kuoppamäki]]* (1970). Mukana on myös ainoastaan singlenä julkaistuja kappaleita vuosilta 1968–1969.

## Kappaleet

**[[Mitä kansa haluaa]]* (CD1: 1–12)
**[[Rakkaus on sininen]]*:  (CD1:13–24)
**[[On the Rocks (Jukka Kuoppamäen albumi)|On the Rocks]]*: (CD2: 1–12)
**[[Kuoppamäki (albumi)|Kuoppamäki]]*: (CD2: 13–25)
*Singlelevytykset: (CD1: 25–29 & CD2: 26–28)   

### CD 1
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

### CD 2

#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Lähteet
Jordan Weal

**Jordan Weal** (s. 15. huhtikuuta 1992) on kanadalainen jääkiekkoilija, joka pelaa KHL-joukkue Dinamo Moskovassa. Hän on Los Angeles Kingsin kolmannen kierroksen varaus .

## Pelaajaura
Weal pelasi neljä kautta 2008–2012 WHL-joukkue Regina Patsissa, jossa teki 286 pelissä 135 maalia ja yhteensä 385 pistettä. Hän keräsi 186 jäähyminuuttia. Kaudella 2011–2012 hänet nimettiin WHL:n itäiseen tähdistöön.

18. huhtikuuta 2011 Los Angeles Kings teki Wealin kanssa kolmen vuoden tulokassopimuksen.

13. heinäkuuta 2021 Weal solmi kahden vuoden sopimuksen Ak Bars Kazanin kanssa.

## Lähteet